|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2022.gada 17.novembrī** | **Nr. GND/2022/1067** |
|  | **(ārkārtas domes protokols Nr.22; 1.p.)** |

**Par Sanda Sīmaņa atbrīvošanu no Gulbenes novada pašvaldības izpilddirektora vietnieka amata un iecelšanu Gulbenes labiekārtošanas iestādes vadītāja amatā**

Gulbenes novada dome 2021.gada 28.oktobrī izdarīja grozījumus Gulbenes novada domes 2013.gada 31.oktobra saistošajos noteikumos Nr.25 “Gulbenes novada pašvaldības nolikums” (Gulbenes novada domes 2021.gada 28.oktobra saistošie noteikumi Nr.24 “Grozījumi Gulbenes novada domes 2013.gada 31.oktobra saistošajos noteikumos Nr.25 “Gulbenes novada pašvaldības nolikums””), kuri stājās spēkā 2022.gada 1.janvārī. Ar šiem grozījumiem tika veiktas izmaiņas Gulbenes novada pašvaldības institucionālajā struktūrā, likvidējot pašvaldības izpilddirektora vietnieka amatu un paplašinot pašvaldības izpilddirektora pienākumus un kompetenci.

Saskaņā ar likuma “Par pašvaldībām” 21.panta pirmās daļas 1.punktu dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var apstiprināt pašvaldības nolikumu. Atbilstoši likuma "Par pašvaldībām" 24. panta pirmajai daļai pašvaldības nolikums ir saistošie noteikumi, kas nosaka pašvaldības pārvaldes organizāciju, lēmumu pieņemšanas kārtību, iedzīvotāju tiesības un pienākumus vietējā pārvaldē, kā arī citus pašvaldības darba organizācijas jautājumus. Savukārt šā likuma 24.panta otrās daļas 2.punkts paredz, ka pašvaldības nolikumā nosaka pašvaldības administrācijas struktūru.

Saskaņā ar Gulbenes novada pašvaldības 2022.gada 29.septembra rīkojumu Nr.GND/7.1/22/64 Sandis Sīmanis tika atjaunots darbā pēc bērna kopšanas atvaļinājuma no 2022.gada 3.oktobra.

Ņemot vērā augstāk minēto un to, ka ir likvidēts Sanda Sīmaņa ieņemamais Gulbenes novada pašvaldības izpilddirektora vietnieka amats no 2022.gada 1.janvāra, izvērtējot Gulbenes novada pašvaldībā esošos vakantos līdzīgos vai līdzvērtīgos amatus, Gulbenes novada pašvaldība ar 2022.gada 18.oktobra uzteikumu Nr.GND/7.5/22/85-P “Par darba līguma grozījumiem” piedāvāja Sandim Sīmanim turpināt darba tiesiskās attiecības ar Gulbenes novada pašvaldību Gulbenes labiekārtošanas iestādes vadītāja amatā ar 2022.gada 22.novembri, attiecīgi pusēm noslēdzot darba līgumu jaunā redakcijā, viņa nepiekrišanas gadījumā uzsakot noslēgto darba līgumu par Gulbenes novada pašvaldības izpilddirektora vietnieka amata pienākumu pildīšanu ar 2022.gada 17.novembri (pēdējā darba diena), pamatojoties uz Darba likuma 98.panta pirmo daļu, kas nosaka, ka darba devējam saskaņā ar šā likuma 101.panta pirmās daļas noteikumiem ir tiesības ne vēlāk kā vienu mēnesi iepriekš rakstveidā uzteikt darba līgumu ar nosacījumu, ka darba tiesiskās attiecības tiks izbeigtas, ja darbinieks nepiekritīs tās turpināt atbilstoši darba devēja piedāvātajiem darba līguma grozījumiem, 101.panta pirmās daļas 9.punktu, kas nosaka, ka darba devējam ir tiesības rakstveidā uzteikt darba līgumu, vienīgi pamatojoties uz apstākļiem, kas saistīti ar darbinieka uzvedību, viņa spējām vai ar saimniecisku, organizatorisku, tehnoloģisku vai līdzīga rakstura pasākumu veikšanu uzņēmumā, šādos gadījumos: tiek samazināts darbinieku skaits, un 156.panta ceturto daļu, kas nosaka, ka darbiniekam, kurš izmanto bērna kopšanas atvaļinājumu, tiek saglabāts iepriekšējais darbs; ja tas nav iespējams, darba devējs nodrošina līdzīgu vai līdzvērtīgu darbu ar darbiniekam ne mazāk labvēlīgiem darba apstākļiem un nodarbinātības noteikumiem.

Ņemot vērā augstāk minēto, vakanto Gulbenes labiekārtošanas iestādes vadītāja amatu, Sanda Sīmaņa 2022.gada 16.novembrī izteikto piekrišanu (Gulbenes novada pašvaldībā saņemts 2022.gada 16.novembrī un reģistrēts ar Nr. GND/7.5/22/654) turpināt darba tiesiskās attiecības ar Gulbenes novada pašvaldību Gulbenes labiekārtošanas iestādes vadītāja amatā ar 2022.gada 22.novembri un pamatojoties uz likuma “Par pašvaldībām” 21.panta pirmās daļas 9. un 13.punktu, kas nosaka, ka dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var iecelt amatā un atbrīvot no amata pašvaldības iestāžu vadītājus, kā arī citas amatpersonas likumā un pašvaldības nolikumā paredzētajos gadījumos, un noteikt domes priekšsēdētāja, viņa vietnieka, vietējās pašvaldības administrācijas darbinieku, pašvaldības iestāžu vadītāju un citu pašvaldības amatpersonu un darbinieku atlīdzību, atklāti balsojot: ar 11 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Ivars Kupčs, Mudīte Motivāne, Normunds Audzišs), "Pret" – 1 (Intars Liepiņš), "Atturas" – nav, Gulbenes novada dome NOLEMJ:

1. ATBRĪVOT Sandi Sīmani, no Gulbenes novada pašvaldības izpilddirektora vietnieka amata ar 2022.gada 21.novembri (pēdējā darba diena).
2. IECELT Sandi Sīmani Gulbenes labiekārtošanas iestādes vadītāja amatā ar 2022.gada 22.novembri.
3. NOTEIKT Sandim Sīmanim Gulbenes labiekārtošanas iestādes vadītāja amatā mēnešalgu **2085,00 EUR** (divi tūkstoši astoņdesmit pieci *euro*).
4. UZDOT Gulbenes novada pašvaldības izpilddirektorei Antrai Sprudzānei noslēgt ar Sandi Sīmani darba līgumu jaunā redakcijā uz nenoteiktu laiku.
5. UZDOT Gulbenes novada pašvaldības administrācijas Juridiskās un personālvadības nodaļai informēt Valsts ieņēmumu dienestu par valsts amatpersonas statusa izmaiņām Sandim Sīmanim.

Gulbenes novada domes priekšsēdētājs A.Caunītis

Lēmumprojektu sagatavoja: L.Priedeslaipa

|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2022.gada 17.novembrī** | **Nr. GND/2022/1068** |
|  | **(ārkārtas sēdes protokols Nr.22; 2.p.)** |

**Par kustamās mantas – kokmateriālu 43,1 m3 apjomā, pirmās izsoles rīkošanu, noteikumu un sākumcenas apstiprināšanu**

Gulbenes novada pašvaldība ir veikusi koku ciršanu tai piederošā nekustamā īpašuma Gulbenes pilsētā ar nosaukumu “Asarupes iela 6”, kadastra numurs 5001 003 0039, sastāvā ietilpstošajā zemes vienībā ar kadastra apzīmējumu 5001 003 0039.

Atbilstoši Gulbenes novada pašvaldības 2022.gada 29.aprīļa pasūtījumam Apaļkoksnes kvalitātes un kvantitātes uzmērītājs Ainārs Kukojs (sertifikāts Nr.303A, spēkā līdz 2025.gada 25.jūlijam) ir veicis cirtes rezultātā iegūtās kustamās mantas – apaļo kokmateriālu uzmērīšanu un novērtēšanu. Kustamās mantas – kokmateriālu 43,1 m3 apjomā – sortiments: priedes zāģbaļķi 11,5 m3; egles zāģbaļķi 31,6 m3.

Ņemot vērā Gulbenes novada pašvaldības Īpašuma novērtēšanas un izsoļu komisijas 2022.gada 10.novembra sēdes lēmumu, protokols Nr.2.7.2/22/155, pamatojoties uz likuma “Par pašvaldībām” 14.panta pirmās daļas 2.punktu, kas nosaka, ka pildot savas funkcijas, pašvaldībām likumā noteiktajā kārtībā ir tiesības iegūt un atsavināt kustamo un nekustamo mantu, privatizēt pašvaldības īpašuma objektus, slēgt darījumus, kā arī veikt citas privāttiesiska rakstura darbības, savukārt šā likuma 21.panta pirmās daļas 19.punktu, kas nosaka, ka dome var noteikt kārtību, kādā veicami darījumi ar pašvaldības kustamo mantu, kā arī kārtību, kādā notiek dāvinājumu un novēlējumu pieņemšana un pārzināšana, aizdevumu, aizņēmumu un citu ekonomisko saistību uzņemšanās pašvaldības vārdā, Publiskas personas mantas atsavināšanas likuma 3.panta pirmās daļas 1.punktu, kas nosaka, ka publiskas personas nekustamo un kustamo mantu var atsavināt, pārdodot izsolē, tai skaitā izsolē ar pretendentu atlasi, šā panta otro daļu, kas nosaka, ka publisku personu mantas atsavināšanas pamatveids ir mantas pārdošana izsolē; citus mantas atsavināšanas veidus var izmantot tikai šajā likumā paredzētajos gadījumos, 10.pantu, kas nosaka, ka izsoles noteikumos norāda institūciju (amatpersonu), kura apstiprina izsoles rezultātus un kurai var iesniegt sūdzības par izsoles rīkotāja darbībām; izsoli rīko tās institūcijas izveidota izsoles komisija, kura organizē mantas atsavināšanu (9.pants), vai arī trešā persona, kurai šī institūcija atbilstoši Publisko iepirkumu likumam uzticējusi izsoles rīkošanu un ar kuru noslēgusi rakstisku līgumu, 15.pantu, kas nosaka, ka izsole var būt mutiska, rakstiska, jaukta (mutiska un rakstiska) vai elektroniska; izsole var būt ar augšupejošu vai lejupejošu soli, un Tautsaimniecības komitejas ieteikumu, atklāti balsojot: ar 12 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs), "Pret" – nav, "Atturas" – nav, Gulbenes novada dome NOLEMJ:

1. RĪKOT Gulbenes novada pašvaldības īpašumā esošās kustamās mantas – kokmateriālu 43,1 m3 apjomā (sortiments: priedes zāģbaļķi 11,5 m3; egles zāģbaļķi 31,6 m3), pirmo mutisko izsoli ar augšupejošu soli.

2. APSTIPRINĀT Gulbenes novada pašvaldībai piederošās kustamās mantas – kokmateriālu 43,1 m3 apjomā, pirmās izsoles sākumcenu 3756EUR (trīs tūkstoši septiņi simti piecdesmit seši *euro*).

3. APSTIPRINĀT Gulbenes novada pašvaldībai piederošās kustamās mantas – kokmateriālu 43,1 m3 apjomā, pirmās izsoles noteikumus (1.pielikums), kas ir šī lēmuma neatņemama sastāvdaļa.

4. UZDOT Gulbenes novada pašvaldības Īpašuma novērtēšanas un izsoļu komisijai organizēt Gulbenes novada pašvaldībai piederošās kustamās mantas – kokmateriālu 43,1 m3 apjomā, pirmo izsoli.

Gulbenes novada domes priekšsēdētājs A.Caunītis

Sagatavoja: L.Bašķere

Pielikums 17.11.2022. Gulbenes novada domes lēmumam Nr. GND/2022/1068

**GULBENES NOVADA PAŠVALDĪBAS KUSTAMĀS MANTAS –**

**kokmateriālu 43,1 m3 apjomā,**

**PIRMĀS IZSOLES NOTEIKUMI**

**1. Vispārīgie noteikumi**

1.1. Šie noteikumi nosaka kārtību, kādā tiek rīkota pirmā mutiskā atklātā izsole ar augšupejošu soli Gulbenes novada pašvaldības īpašumā esošās kustamās mantas – kokmateriālu 43,1 m3 apjomā, (turpmāk – Objekts) pircēja noteikšanai.

1.2. Izsole notiek ievērojot likumu “Par pašvaldībām”, Publiskas personas mantas atsavināšanas likumu un šos izsoles noteikumus.

1.3. Objekta izsoli rīko Gulbenes novada domes izveidotā Īpašuma novērtēšanas un izsoļu komisija (turpmāk – Izsoles komisija).

1.4. Ziņas par izsolē atsavināmo Objektu:

1.4.1. Gulbenes novada pašvaldības īpašumā esošā kustamā manta – kokmateriāli 43,1 m3 apjomā (sortiments: priedes zāģbaļķi 11,5 m3; egles zāģbaļķi 31,6 m3). Krautuves atrašanās vieta nekustamā īpašuma Gulbenes pilsētā ar nosaukumu “Asarupes iela 6”, kadastra numurs 5001 003 0039, sastāvā ietilpstošajā zemes vienībā ar kadastra apzīmējumu 5001 003 0039.

1.4.2. Pirmpirkuma tiesību uz Objekta iegādi nav.

1.5. Lēmumu par atkārtotu izsoli vai Objekta atsavināšanas procesa pārtraukšanu pieņem Gulbenes novada dome.

1.6. Sludinājums par Objekta atsavināšanu izsolē tiek publicēts Gulbenes novada pašvaldības bezmaksas izdevumā “Gulbenes novada ziņas”, Latvijas Republikas oficiālajā izdevumā “Latvijas Vēstnesis”, laikrakstā “Dzirkstele”, Gulbenes novada pašvaldības tīmekļa vietnē [www.gulbene.lv](http://www.gulbene.lv).

1.7. Ar izsoles noteikumiem var iepazīties Gulbenes novada pašvaldības tīmekļa vietnē [www.gulbene.lv](http://www.gulbene.lv).

1.8. Izsoles pretendentam pirms reģistrācijas izsolei ir tiesības iepazīties ar Objektu, tā tehniskajiem rādītājiem – dokumentiem, kuri raksturo Objektu un ir pašvaldības rīcībā, iepriekš sazinoties e-pastā: [dome@gulbene.lv](mailto:dome@gulbene.lv), vai ar Gulbenes novada pašvaldības administrācijas Īpašumu pārraudzības nodaļas vadītāju K.Daukstu pa tālruni 29284673.

**2. Izsoles veids, maksājumi un samaksas kārtība**

2.1. Objekta atsavināšanas veids ir elektroniskā izsole ar augšupejošu soli.

2.2. Maksāšanas līdzekļi – 100% *euro*.

2.3. Objekta izsoles sākumcena (nosacītā cena) ir 3756 EUR (trīs tūkstoši septiņi simti piecdesmit seši *euro*).

2.4. Objekta nodrošinājums tiek noteikts 10% apmērā no izsoles nosacītās cenas, t.i. 375,60 EUR (trīs simti septiņdesmit pieci *euro* 60 *centi*). Tas iemaksājams pirms pieteikuma iesniegšanas, bezskaidras naudas norēķinu veidā, Gulbenes novada pašvaldības, reģistrācijas Nr.90009116327, kontā Nr.LV81UNLA0050019845884, AS “SEB banka”, norādot maksājuma mērķī “Kustamās mantas – kokmateriālu 43,1 m3 apjomā, izsoles nodrošinājums”. Nodrošinājums uzskatāms par iesniegtu, ja attiecīgā naudas summa ir saņemta norādītajā bankas kontā.

2.5. Objekta izsoles solis noteikts 190 EUR (viens simts deviņdesmit *euro*).

2.6. Nosolītā augstākā summa, atrēķinot naudā iemaksāto nodrošinājumu, jāsamaksā par Objektu divu nedēļu laikā no izsoles dienas, ieskaitot to bezskaidras naudas norēķinu veidā Gulbenes novada pašvaldības kontā Nr.LV81UNLA0050019845884, AS “SEB banka”, ar atzīmi “Kustamās mantas – kokmateriālu 43,1 m3 apjomā, pirkuma maksa”.

1. **Izsoles dalībnieki**
   1. Par izsoles dalībnieku var kļūt jebkura fiziska vai juridiska persona, kurai ir tiesības, saskaņā ar spēkā esošajiem normatīvajiem aktiem, iegūt savā īpašumā Objektu, kura līdz reģistrācijas brīdim ir iemaksājusi šo noteikumu 2.4.punktā noteikto nodrošinājumu un autorizēta dalībai izsolē, un kurai nav Valsts ieņēmuma dienesta administrēto nodokļu (nodevu) parādu Latvijas Republikā vai valstī, kurā tā reģistrēta, tajā skaitā, valsts sociālās apdrošināšanas iemaksu parādi, kas kopsummā pārsniedz 150 EUR, kā arī nav maksājumu (nodokļi, nomas maksājumi utt.) parādu attiecībā pret Gulbenes novada pašvaldību.
   2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
   3. Izsoles komisijas locekļi nevar būt Objekta pircēji, kā arī nevar pirkt Objektu citu personu uzdevumā.
2. **Izsoles pretendentu reģistrācija Izsoļu dalībnieku reģistrā**
   1. Izsoles komisija, saņemot pieteikumu par piedalīšanos izsolē, sastāda izsoles dalībnieku sarakstu, kurā fiksē izsoles pretendentus pieteikumu iesniegšanas secībā.
   2. Pieteikums par piedalīšanos izsolē kopā ar izsoles noteikumos nosauktajiem dokumentiem iesniedzams personīgi Gulbenes novada valsts un pašvaldības vienotajā klientu apkalpošanas centrā vai nosūtot pa pastu ar norādi “Pieteikums kustamās mantas izsolei” (Gulbenes novada pašvaldība, Ābeļu iela 2, Gulbene, Gulbenes novads, LV – 4401), vai elektroniski uz e-pasta adresi: [dome@gulbene.lv](mailto:dome@gulbene.lv), līdz **2022.gada 6.decembra plkst.15.00**.
   3. Lai reģistrētos par izsoles dalībnieku izsoles noteikumos noteiktajā termiņā jāiesniedz:
      1. Fiziskai persona:
         1. pieteikums, kurā jānorāda: vārds, uzvārds, personas kods vai dzimšanas datums (personai, kurai nav piešķirts personas kods), kontaktadrese, personas papildu kontaktinformācija – elektroniskā pasta adrese un tālruņa numurs (ja tāds ir);
         2. izziņa, ka attiecībā pret Gulbenes novada pašvaldību nav maksājumu (nodokļi, nomas maksājumi utt.) parādu;
         3. maksājuma uzdevums par nodrošinājuma naudas samaksu.

Pirms pretendenta reģistrēšanas izsoles dalībnieku sarakstā Izsoles komisija attiecībā uz fizisku personu pārbaudīs informāciju par tās saimniecisko darbību, Valsts ieņēmumu dienesta administrēto nodokļu parādiem, tajā skaitā valsts sociālās apdrošināšanas obligāto iemaksu parādiem, kas kopsummā pārsniedz 150 eiro, iegūstot informāciju Valsts ieņēmumu dienesta administrēto nodokļu (nodevu) parādnieku datubāzē. Faktu, ka informācija iegūta minētajā datubāzē, apliecina izdruka no šīs datubāzes, kurā fiksēts informācijas iegūšanas laiks.

* + 1. Juridiskai personai:
       1. pieteikums, kurā jānorāda: nosaukums, reģistrācijas numurs, juridiskā adrese, papildu kontaktinformācija – elektroniskā pasta adrese un tālruņa numurs (ja tāds ir), solītāja pārstāvja vārds, uzvārds;
       2. attiecīgās institūcijas pilnvarojums iesniegt pieteikumu dalībai izsolē un pilnvarojums pārstāvībai izsolē (ja to nedara pārvaldes institūcija (amatpersona));
       3. izziņa, ka attiecībā pret Gulbenes novada pašvaldību nav maksājumu (nodokļi, nomas maksājumi utt.) parādu;
       4. maksājuma uzdevums par nodrošinājuma naudas samaksu.

Pirms pretendenta reģistrēšanas izsoles dalībnieku sarakstā Izsoles komisija attiecībā uz juridisku personu pārbaudīs informāciju:

* par attiecīgo juridisko personu, tās pārvaldes institūciju (amatpersonu) kompetences apjomu, iegūstot izziņu Latvijas Republikas Uzņēmumu reģistra datubāzē. Faktu, ka informācija iegūta minētajā datubāzē, apliecina izdruka no šīs datubāzes;
* par Valsts ieņēmumu dienesta administrēto nodokļu parādiem, tajā skaitā valsts sociālās apdrošināšanas obligāto iemaksu parādiem, kas kopsummā pārsniedz 150 eiro, iegūstot informāciju Valsts ieņēmumu dienesta administrēto nodokļu (nodevu) parādnieku datubāzē. Faktu, ka informācija iegūta minētajā datubāzē, apliecina izdruka no šīs datubāzes, kurā fiksēts informācijas iegūšanas laiks.
  1. Izsoles pretendents netiek reģistrēts izsoles dalībnieku reģistrā, ja:
     1. nav vēl iestājies vai ir jau beidzies pretendentu reģistrācijas termiņš;
     2. ja nav iesniegti šo noteikumu 4.3.1.punktā vai 4.3.2.punktā norādītie dokumenti;
     3. iesniegtajos dokumentos norādītas nepatiesas ziņas;
     4. konstatēts, ka pretendentam ir izsoles noteikumu 3.1.punktā minētās parādsaistības;
     5. Gulbenes novada pašvaldības norādītajā bankas kontā nav saņemta nodrošinājuma nauda.
  2. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.

1. **Izsoles norise**
   1. Izsole notiks **2022.gada 8.decembrī plkst.14.30** Gulbenes novada pašvaldības administrācijas ēkā, Ābeļu ielā 2, Gulbenē, Gulbenes novadā, 2.stāva zālē.
   2. Pirms izsoles uzsākšanas, Izsoles komisija pārliecinās par solītāju ierašanos pēc iepriekš sastādītā izsoles dalībnieku saraksta, pēc pases vai personas apliecības pārbaudot izsoles dalībnieka vai tā pilnvarotās personas personību.
   3. Ja kāds izsoles dalībnieks, kurš iekļauts dalībnieku sarakstā, uz izsoles sākuma brīdi nav ieradies izsoles vietā, par to izdarāma atzīme izsoles dalībnieku sarakstā un viņš izslēdzams no tā. Šajā gadījumā iemaksātā nodrošinājuma nauda netiek atmaksāta.
   4. Pirms izsoles sākšanas izsoles dalībnieki paraksta izsoles noteikumus, tādējādi apliecinot, ka pilnībā ar tiem ir iepazinušies un piekrīt tiem.
   5. Izsoles vadītājs atklāj izsoli, raksturo izsolāmo mantu, paziņo izsoles sākumcenu, izsoles soli un informē par solīšanas kārtību.
   6. Izsoles dalībnieki savu piekrišanu iegādāties izsoles Objektu apliecina mutvārdos un rakstiski, parakstoties izsoles dalībnieku sarakstā par katru nosolīto soli. Tas tiek fiksēts izsoles gaitas protokolā.
   7. Ja izsoles dalībnieku sarakstā tiek reģistrēts viens izsoles dalībnieks, notiek solīšana un izsolāmo mantu piedāvā pirkt vienīgajam izsoles dalībniekam par cenu, kuru veido izsoles sākumcena, kas paaugstināta par vienu izsoles soli. Ja izsoles dalībnieks nosola izsolāmo mantu par šajā punktā norādīto cenu, izsoles dalībnieks tiek uzskatīts par izsoles uzvarētāju. Ja izsoles vienīgais dalībnieks solījumu neveic, tiek uzskatīts, ka viņš izsolē nepiedalās un izsoles nodrošinājums viņam netiek atmaksāts.
   8. Ja izsoles dalībnieku sarakstā reģistrēti divi vai vairāki izsoles dalībnieki, solīšana sākas ar izsoles vadītāja nosaukto cenu, kuru veido izsoles sākumcena, kas paaugstināta par vienu izsoles soli. Solīšana notiek pa vienam izsoles solim, kas noteikts šo noteikumu 2.5.punktā.
   9. Ja kāds izsoles dalībnieks atsakās no turpmākās solīšanas, viņa pēdējā solītā cena tiek apstiprināta ar izsoles dalībnieka parakstu izsoles dalībnieku sarakstā. Šajā gadījumā izsoles dalībniekam tiek atmaksāta iemaksātā nodrošinājuma nauda.
   10. Izsole ar augšupejošu soli turpinās, līdz kāds no tās dalībniekiem nosola visaugstāko cenu. Šajā gadījumā izsole tiek izsludināta par pabeigtu.
   11. Ja izsolē piedalās divi vai vairāki dalībnieki un neviens no viņiem nav pārsolījis izsoles sākumcenu vai arī cenu, kas izveidojusies palielinot izsoles sākumcenu, izsole atzīstama par nenotikušu, bet iemaksātā nodrošinājuma nauda netiek atmaksāta izsoles dalībniekiem. Šādā gadījumā rīkojama atkārtota izsole.
   12. Atkārtotas izsoles gadījumā Gulbenes novada dome ar atsevišķu lēmumu nosaka atkārtotās izsoles Objekta sākumcenu, to samazinot ne vairāk kā par 20% no nosacītās cenas vai atstājot negrozītu.
2. **Izsoles rezultātu apstiprināšana un pirkuma līguma noslēgšana**
   1. Izsoles komisija apstiprina izsoles protokolu septiņu dienu laikā pēc izsoles.
   2. Izsoles dalībniekam par Objektu nosolītā augstākā cena, atrēķinot naudā iemaksāto nodrošinājumu, jāsamaksā divu nedēļu laikā no izsoles dienas, ieskaitot to bezskaidras naudas norēķinu veidā Gulbenes novada pašvaldības kontā Nr.LV81UNLA0050019845884, AS “SEB banka” ar atzīmi “Kustamās mantas – kokmateriālu 43,1 m3 apjomā, pirkuma maksa”.
   3. Ja Objektu nosolījušais izsoles dalībnieks šo noteikumu 6.2.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto Objektu. Izsoles nodrošinājums attiecīgajam dalībniekam netiek atmaksāts.
   4. Ja nosolītājs noteiktajā termiņā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par Objekta pirkšanu par paša nosolīto augstāko cenu.
   5. Ja izsoles dalībnieks, kurš nosolījis nākamo augstāko cenu, noteiktajā termiņā paziņo pašvaldībai par Objekta pirkšanu, kā arī ir veicis noteikumu 2.6.punktā noteikto pirkuma maksājumu, izsoles rīkotājs atzīst par izsoles uzvarētāju jauno izsoles uzvarētāju un uzaicina viņu noslēgt Objekta pirkuma līgumu.
   6. Ja noteikumu 6.5.punktā noteiktais izsoles dalībnieks no Objekta pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
   7. Gulbenes novada dome izsoles rezultātus apstiprina ne vēlāk kā trīsdesmit dienu laikā pēc 6.2. vai 6.5.punktā paredzēto maksājumu nokārtošanas.
   8. Gulbenes novada pašvaldība trīsdesmit dienu laikā pēc izsoles rezultātu apstiprināšanas noslēdz ar izsoles uzvarētāju pirkuma līgumu.
   9. Pēc pirkuma līguma parakstīšanas visa dokumentācija, kas saistīta ar Gulbenes novada pašvaldības kustamo mantu, tiek nodota ieguvējam, sastādot par to nodošanas – pieņemšanas aktu.
3. **Nenotikusi izsole**
   1. Objekta izsole uzskatāma par nenotikušu:
      1. ja uz izsoli nav reģistrēts neviens izsoles dalībnieks;
      2. ja neviens izsoles dalībnieks nav pārsolījis izsoles sākumcenu;
      3. ja vienīgais izsoles dalībnieks, kurš nosolījis izsolāmo mantu, nav parakstījis izsolāmās mantas pirkuma līgumu;
      4. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
      5. ja izsolāmo mantu nopirkusi persona, kurai nav bijušas tiesības piedalīties izsolē.
4. **Izsoles rezultātu apstrīdēšana**
   1. Izsoles rezultātus var apstrīdēt Gulbenes novada domē 5 (piecu) darba dienu laikā pēc tam, kad Izsoles komisija ir apstiprinājusi izsoles protokolu.
5. **Citi noteikumi**

9.1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

9.2. Izsoles pretendenti piekrīt, ka Izsoles komisija veic personas datu apstrādi, pārbaudot sniegto ziņu patiesumu.

9.3. Iegūtie personas dati tiek apstrādāti ievērojot Fizisko personu datu apstrādes likuma 25. panta pirmo, trešo un ceturto daļu, Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Gulbenes novada domes priekšsēdētājs A.Caunītis